Ferdinand Franz Wallraf

Ferdinand Franz Wallraf (født 20. juli 1748 i Köln, død 18. mars 1824 samme sted) var en tysk katolsk prest, kunstsamler, numismatiker og kunsthistorisk forfatter.


== Liv og virke ==


=== Bakgrunn ===
Ferdinand Franz Wallraf var sønn av en skreddermester i hjembyen. Fra 1760 gikk han på Gymnasium Montanum og fra 1765 på Artistenfakultät, hvotfra han fikk magistergrad i 1767. Uten egne midler til å fortsette med høyere studier (teologi, juss og medisin), måtte han arbeide som lærer.  


=== Prest ===
Han mottok også de lavere vigsler. Han ble presteviet 9. desember 1772 av hjelpebiskop Karl Aloys von Königsegg-Aulendorf i Köln. Fra 1776 og fremover finansierte hans venn professor Johann Georg Menn hans medisinske studier som gav ham et bakkalaureat den 1. juni 1778 og magistergrad den 3. august 1780. 


=== Karriere ===
Wallraf var ganske allsidig: Han ble lærer ved universitetet i Köln, professor i naturhistorie og estetikk, i 1794 universitetsrektor, etter universitetets nedleggelse professor i historie og de skjønne kunster ved den nyopprettede sentralskolen, en tid inspektør ved den botaniske hage, dessuten utgiver av Taschenbuch der Ubier (med tallrike kunsthistoriske avhandlinger) og kjenner av sin hjembys lokalhistorie. 
Hans navn er knyttet til den store samling av kunstgjenstander med mere som han skjenket byen Köln, og som ble begynnelsen til bymuseet (Wallraf-Richartzmuseets) samlinger. 
Under Napoleonskrigen reddet han en gang med fare for sitt liv noen av Kølnerdomens glassmalerier.
Wallraf fikk den 9. august 1812 under den franske periode i oppdrag fra den franske byforvaltning formidlet av borgermester Johann Jakob von Wittgenstein å foreslå objektive nye franske gatenavn. Såvidt mulig skulle Wallraf få undersøkt de gjeldende gatenavn historiske bakgrunn, og utvikling gjennom gammelhøytysk, middelhøytysk og gammelkølnerisk og se om noe av dette kunne få et nedslag i et nytt fransk navn. Wallraf konsulterte blant annet Theodor Franz Thiriart i arbedet; han foreslo for Olivengasse «rue des oliviers» som det riktigere, fremfor Wallrafs forslag «rue des olives». Nå kunne også anstøtelige gatenavn avskaffes: Slik ble «Pißgasse» til «Passage de la Bourse» (Börsengässchen), og «Bus (en) gasse» til «rue du buisson».


== Litteratur ==
Wilhelm Smets: Ferdinand Franz Wallraf. Ein biographisch-panegyrischer Versuch. DuMont-Schauberg, Köln 1825 (Mal:ULBDD)
(de) Hermann Keussen: «Wallraf, Ferd. Franz». I Allgemeine Deutsche Biographie (ADB). Bind 40, Duncker & Humblot, Leipzig 1896, s. 764–766.
Joachim Deeters (Hrsg.): Franz Ferdinand Wallraf. Ausstellung des Historischen Archivs der Stadt Köln; 5. Dezember 1974 bis 31. Januar 1975. Historisches Archiv der Stadt Köln, Köln 1974.
Bianca Thierhoff: Ferdinand Franz Wallraf, 1748–1824. Eine Gemäldesammlung für Köln. Kölnisches Stadtmuseum, Köln 1997.
Götz Czymmek: Ferdinand Franz Wallraf im Bild. In: Wallraf-Richartz-Jahrbuch 69, 2008, S. 271–302
Klaus Müller: Ferdinand Franz Wallraf. Gelehrter, Sammler, Kölner Ehrenbürger 1748–1824. Hg. Historische Gesellschaft Köln. Greven, Köln 2017 ISBN 978-3-7743-0680-6
Elisabeth Schläwe, Sebastian Schlinkheider: Letzter Wille mit großer Wirkung – Die Testamente Ferdinand Franz Wallrafs (1748–1824). In: mapublishing-lab. 2018, abgerufen am 3. Juli 2018 (Online-Publikation zu Wallrafs drei Testamenten mit umfangreichem Quellenmaterial).
Cornelius Steckner. Wallraf als Conservateur des Monumens de Cologne, Wallraf im Fokus. Köln: Wallraf-Richartz-Museum & Fondation Corboud. s. 166–176. 
Johanna Schopenhauer: Ausflug an den Niederrhein und nach Belgien im Jahr 1828, im Kapitel "Wallraf und sein Museum" findet man eine gute Zusammenfassung seines Lebens
Ferdinand Franz Wallraf. In: Neuer Nekrolog der Deutschen, 2. Jahrgang, 1824, 2. Teil. Ilmenau 1826. S. 588 f.
Wallraf, Ferdinand Franz i Christian Blangstrup, Salmonsens Konversationsleksikon (2. udgave, 1928)


== Referanser ==


== Eksterne lenker ==
(en) Ferdinand Franz Wallraf – kategori av bilder, video eller lyd på Commons 
(en) Ferdinand Franz Wallraf – galleri av bilder, video eller lyd på Commons